**««Соттан тыс банкроттық рәсімін қолдану» мемлекеттік қызметін көрсету қағидаларын және нысандарын бекіту туралы» Қазақстан Республикасы Премьер-Министрінің орынбасары – Қаржы министрінің 2023 жылғы   
28 ақпандағы № 218 бұйрығына өзгерістер енгізу туралы»**

**Қазақстан Республикасының Қаржы министрі бұйрығының жобасына**  (бұдан әрі – бұйрық жобасы)

**БАҒАЛАУ**

**1. Қоғамдық-саяси салдарына бағалау:**

Бұйрық жобасын қабылдау соттан тыс банкроттық рәсімін қолдану туралы өтініш беруге құқылы тұлғалар санатын кеңейтуге, борышкерлерге себептерін көрсетпей соттан тыс банкроттық рәсімін тоқтату мүмкіндігін беруге, уәкілетті орган соттан тыс банкроттық рәсімін тоқтатқан жағдайда, оны қайта беруді 6 (алты) ай мерзімге шектеуге бағытталған.

**2. Құқықтық салдарына бағалау:**

Бұйрық жобасын қабылдау қоғамда әлеуметтік шиеленіс немесе наразылық туғызбайды. Саяси тұрақсыздық немесе жаппай қоғамдық наразылық қаупі қаралмайды.

**3. Ақпараттық салдарына бағалау:**

Бұйрық жобасының ақпараттық салдары елеусіз деп бағаланады, себебі ол 2025 жылғы 1 қаңтарға дейін жасалған қарыз шарттары бойынша қарызды реттеу жүргізу талабының алынып тасталуын, борышкерге себептерін көрсетпей соттан тыс банкроттық рәсімін тоқтату құқығын беруді, сондай-ақ соттан тыс банкроттық рәсімі аяқталғаннан кейін қаржы ұйымдары алдындағы, оның ішінде кредиттік бюро базасында көрсетілмеген барлық міндеттеменің тоқтатылуын реттейді.

Сондай-ақ, Медиа-жоспарға сәйкес 2025 жылғы қыркүйекте Мемлекеттік кірістер комитетінің осы мәселе бойынша баспасөз релизін жариялау жоспарлануда.

**4. Басқа салдарына бағалау:**

Бұйрық жобасын қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге әсер етпейді.

**Қазақстан Республикасының**

**Қаржы министрі М. Такиев**