**««Соттан тыс банкроттық рәсімін қолдану» мемлекеттік қызметін көрсету қағидаларын және нысандарын бекіту туралы» Қазақстан Республикасы Премьер-Министрінің орынбасары – Қаржы министрінің 2023 жылғы   
28 ақпандағы № 218 бұйрығына өзгерістер енгізу туралы»**

**Қазақстан Республикасының Қаржы министрі бұйрығының жобасына**(бұдан әрі – бұйрық жобасы)

**ТҮСІНДЕРМЕ ЖАЗБА**

**1. Мемлекеттік органның атауы – әзірлеуші.**

Қазақстан Республикасының Қаржы министрлігі.

**2. Нормативтік құқықтық акті жобасын қабылдаудың негіздері, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушы болып табылатын халықаралық ұйымдардың шешімдеріне, Қазақстан Республикасы Президентінің, Қазақстан Республикасы Президенті Әкімшілігі Басшылығының, Үкіметінің және Қазақстан Республикасы Үкіметі Аппаратының хаттамалық және өзге де тапсырмаларына сілтеме жасай отырып, оны қабылдаудың қажеттілігінің өзге де дәлелдері.**

Бұйрық жобасы:

1) «Қазақстан Республикасы азаматтарының төлем қабілеттілігін қалпына келтіру және банкроттығы туралы» Қазақстан Республикасы Заңының (бұдан әрі – Заң) 5-бабының 1-тармағын, 18-бабының 1 және 4-тармағын іске асыру мақсатында;

2) Қазақстан Республикасы Премьер-Министрінің 2025 жылғы 19 шілдедегі № 110-р өкімімен бекітілген «Қазақстан Республикасының кейбір заңнамалық актілеріне қаржы нарығын дамыту, қаржылық қызметтер тұтынушыларының құқықтарын қорғау, байланыс мәселелері және артық заңнамалық регламенттеуді алып тастау мәселелері бойынша өзгерістер мен толықтырулар енгізу туралы» Қазақстан Республикасы Заңын іске асыру мақсатында қабылдануы қажетті Құқықтық актілер тізбесінің (бұдан әрі – Тізбе) 26-тармағын орындау үшін әзірленді.

**3. Нормативтік құқықтық акті жобасы бойынша қаржылық шығындардың қажеттілігі және оның қаржылық қамтамасыз етілуі, соның ішінде қаржыландыру көзі, сондай-ақ қажет болған жағдайда – Республикалық бюджеттік комиссияның шешімі (тиісті есептеулер, қаржыландыру көзіне сілтеме, Республикалық бюджеттік комиссияның шешімінің көшірмесі түсіндірме жазбаға міндетті түрде қоса беріледі).**

Бұйрық жобасын қабылдау республикалық бюджеттен қаржы құралдарын бөлуді талап етпейді.

**4. Нормативтік құқықтық акті жобасын қабылдау жағдайында халықтың кең ауқымы үшін болжанатын әлеуметтік-экономикалық, құқықтық және (немесе) өзге де салдарлар, сондай-ақ жобаның ұлттық қауіпсіздікті қамтамасыз етуге әсері.**

Бұйрық жобасын қабылдау теріс әлеуметтік-экономикалық, құқықтық және (немесе) өзге де салдарларға әкеп соқпайды.

**5. Күтілетін нәтижелердің нақты мақсаттары мен мерзімдері.**

Бұйрық жобасы Заң талаптарына сәйкестендіру және Тізбенің 26-тармағын іске асыру мақсатында әзірленген.

**6. Нормативтік құқықтық акті жобасы қабылданған жағдайда заңнаманы оған сәйкестендіру қажеттілігі (басқа құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етіле ме, әлде мұндай қажеттілік жоқ па).**

Талап етпейді.

**7. Қазақстан Республикасы ратификациялаған халықаралық шарттарға және Қазақстан Республикасы қатысушы болып табылатын халықаралық ұйымдардың шешімдеріне нормативтік құқықтық акті жобасының сәйкестігі.**

Сәйкес келеді.

**8. Нормативтік құқықтық актіні енгізуге байланысты жеке кәсіпкерлік субъектілерінің шығындарының азаюын және (немесе) ұлғаюын растайтын есептеулердің нәтижелері.**

Бұйрық жобасын қабылдау жеке кәсіпкерлік субъектілер шығынының азаюына және (немесе) ұлғаюына әкеп соқпайды.

**Қазақстан Республикасының**

**Қаржы министрі М. Такиев**