**«Соттан тыс банкроттық рәсімін қолдану» мемлекеттік қызметін көрсету қағидаларын және нысандарын бекіту туралы» Қазақстан Республикасының Премьер-Министрінің орынбасары – Қаржы министрінің 2023 жылғы   
28 ақпандағы № 218 бұйрығына өзгерістер енгізу туралы**

**БҰЙЫРАМЫН:**

1. «Соттан тыс банкроттық рәсімін қолдану» мемлекеттік қызметін көрсету қағидаларын және нысандарын бекіту туралы» Қазақстан Республикасының Премьер-Министрінің орынбасары – Қаржы министрінің 2023 жылғы 28 ақпандағы № 218 бұйрығына (Нормативтік құқықтық актілердің мемлекеттік тіркеу тізілімінде № 31976 болып тіркелген) мынадай өзгерістер енгізілсін:

«Соттан тыс банкроттық рәсімін қолдану» мемлекеттік көрсетілетін қызметтің қағидаларында, аталған бұйрықпен бекітілген:

2-тармақ мынадай редакцияда жазылсын:

«2. Мемлекеттік қызмет жеке тұлғаға – Қазақстан Республикасының азаматына (бұдан әрі – көрсетілетін қызметті алушы, борышкер) жеке тұлғаларға банктік қарыз шарттары және микрокредит беру туралы шарттары бойынша екінші деңгейдегі банктер, Қазақстан Республикасының бейрезидент-банк филиалдар, банк операцияларының жекелеген түрлерін, микроқаржы қызметін жүзеге асыратын ұйымдар немесе коллекторлық агенттіктер алдындағы міндеттемелерін тоқтату мақсатында көрсетіледі.

Осы тармақшада көрсетілген міндеттемелерге, сондай-ақ қаржы нарығы мен қаржы ұйымдарын реттеу, бақылау және қадағалау жөніндегі уәкілетті орган барлық банк операцияларын жүргізуге, микроқаржылық қызметті жүзеге асыруға лицензиялардан айырған не микроқаржы ұйымдарының, коллекторлық агенттіктердің тізілімдерінен шығарылған, оның ішінде таратылған, таратылу сатысындағы екінші деңгейдегі банктердің, Қазақстан Республикасының бейрезидент-банкі филиалдарының, банк операцияларының жекелеген түрлерін, микроқаржылық қызметті жүзеге асырған ұйымдардың немесе коллекторлық агенттіктердің, сондай-ақ жеке тұлғалардың банктік қарыз шарттары, қарыз (кредит) шарттары және микрокредит беру туралы шарттары бойынша талап ету құқығы тиесілі өзге де ұйымдардың (бұдан әрі – кредиторлар) алдындағы міндеттемелер де жатады.»;

5-тармақтың 3) тармақшасының үшінші бөлігі мынадай редакцияда жазылсын:

«Осы тармақшаның талаптары осы Қағидалардың 2-тармағының екінші бөлігінде көзделген міндеттемелерге, сондай-ақ 2025 жылғы 1 қаңтарға дейін жасалған банктік қарыз шартына және (немесе) микрокредит беру шартына қолданылмайды.»;

7-тармақтың екінші тарапбы мынадай редакцияда жазылсын:

«Көрсетілетін қызметті алушының соттан тыс банкроттық рәсімін қолдануға Өтінішін өңдеу, оның ішінде осы Қағидалардың [5-тармағында](http://10.61.42.188/kaz/docs/V2300031976#z63) көзделген шарттарға сәйкестігін тексеру тіркеуші мемлекеттік органдардың, ұйымдардың және кредиттік бюролардың деректерін салыстыру арқылы автоматты түрде «Tazalau» ақпараттық сервисінде «Qoldau.kz» тіркеуші ақпараттық жүйесінде жүзеге асырылады:

- жеке тұлғалар туралы мәліметтер;

- азаматтардың мемлекеттік қызмет көрсетуге өтінімдері туралы мәліметтер;

- жылжымайтын мүліктің болуы/болмауы туралы мәліметтер;

- кредиттік бюролардың кредиттік есептері;

- бағалы қағаздар бойынша мәліметтер;

- астық қолхаттарының болуы/болмауы туралы мәліметтер;

- автокөліктің болуы/болмауы туралы мәліметтер;

- су көлігінің болуы/болмауы туралы мәліметтер;

- әуе кемелерінің болуы/болмауы туралы мәліметтер;

- теміржол көлігінің болуы/болмауы туралы мәліметтер;

- ауыл шаруашылығы және үй жануарларының болуы/болмауы туралы мәліметтер;

- ауыл шаруашылығы және арнайы техниканың болуы/болмауы туралы мәліметтер;

- атаулы әлеуметтік көмек алушылар бойынша мәліметтер;

- дара кәсіпкер ретінде тіркелу туралы мәліметтер;

- мобильді азаматтар базасында тіркелген телефон нөмірі туралы мәліметтер;

- электрондық құжаттар қоймасына жүктелген уақытша файлдар туралы мәліметтер;

- неке қиюды/бұзуды тіркеу туралы акт жазбаларын тіркеу бойынша мәліметтер (тарихпен);

- жылжымалы мүлік кепілін тіркеудің бірыңғай тізілімінен мәліметтер;

- жеке тұлғаның заңды тұлғаға қатысуы туралы мәліметтер;

- заңды тұлғаның басқа заңды тұлғаларға қатысуы туралы мәліметтер;

- тіркелген зияткерлік меншік құқықтары мен авторлық құқықтардың болуы/болмауы туралы мәліметтер;

- шоттардағы қалдықтар және олар бойынша қаражаттың қозғалысы, металл шоттардың болуы туралы мәліметтер;

- кредиттік тарихы туралы мәліметтер;

- «соттан тыс банкроттық рәсімін қолдану» мемлекеттік қызметін көрсету үшін қажетті өзге де мәліметтер.

10-тармақ мынадай редакцияда жазылсын:

«10. Соттан тыс банкроттық рәсімі, Заңның 18-бабына сәйкес егер мұндай рәсімді жүргізу мерзімі ішінде:

1) көрсетілетін қызметті алушы көрсетілетін қызметті берушіге «Азаматтарға арналған үкімет» мемлекеттік корпорация, «электрондық үкімет» веб-порталы және (немесе) арнайы мобильдік қосымша арқылы соттан тыс банкроттық рәсімін тоқтату туралы осы Қағидаларға 2-қосымшаға сәйкес нысан бойынша өтінішті берсе;

2) борышкердің меншігіне мүлік түсіп немесе өзінің қаржылық және (немесе) мүліктік жағдайы өзгеріп, бұл оның кредиторлар алдындағы міндеттемелерін толық немесе отыз пайыздан асырып орындауына мүмкіндік берсе;

3) мүлікті немесе мүліктік міндеттемелерді, мүлік, оның мөлшері, тұрған жері туралы мәліметтерді не мүлік туралы өзге де ақпаратты жасыру, мүлікті өзгенің иеленуіне беру, мүлікті иеліктен шығару немесе жою, сондай-ақ мүлік туралы мәліметтерді көрсететін құжаттарды жасыру, жою, бұрмалау фактілері анықталса;

4) көрсетілетін қызметті алушы қайтыс болса, соттың оны хабар-ошарсыз кетті деп тану туралы немесе оны қайтыс болды деп жариялау туралы шешімі заңды күшіне енсе;

5) борышкердің соттан тыс банкроттық рәсімін қолдану туралы өтініш берген күні осы Заңның 5-бабында көрсетілген негіздерге сәйкес келмеу фактілері, оның ішінде кредитордың өтініші бойынша анықталса тоқтатылады.

Осы тармақтың бірінші бөлігі 2), 3) және 5) тармақшасының талаптары осы Заңның 5-бабы [3-тармағының](http://10.61.42.188/kaz/docs/Z2200000178#z46) негізінде соттан тыс банкроттық рәсімін қолданған борышкерлерге қатысты болмаса тоқтатылады.

Соттан тыс банкроттық рәсімін қолдану туралы өтінішті қайтадан көрсетілетін қызметті алушы осы тармақтың 3) және 5) тармақшаларында көзделген негіздер бойынша рәсім тоқтатылған күннен кейін алты айдан кешіктірмей беруге құқылы.»;

осы Қағидалардың 1-қосымшасы осы бұйрыққа қосымшаға сәйкес жаңа редакцияда жазылсын.

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуі;

2) ресми жарияланғаннан кейін осы бұйрықты Қазақстан Республикасы Қаржы министрлігінің интернет-ресурсында орналастыру;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Қаржы министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

3. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Лауазымы ТАӘ**

«КЕЛІСІЛДІ»

Қазақстан Республикасының

қаржы нарығын реттеу

және дамыту агенттігі

«КЕЛІСІЛДІ»

Қазақстан Республикасының

Цифрлық даму, инновациялар және аэроғарыш

өнеркәсібі министрлігі